proxectonos/corpus_dominio_legal_administrativo_tmp huggingface dataset:
SOLICITUDE SEGREGACIÓN DE TERREOS DE AGRA E O SEXO (AGOLADA) DO TECOR "PENA CUNTÍN PO-10.129"
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 11/11/2015)

D. Adam Robert Aubia Micucci como presidente do tecor “Rio Grande PO-10.115”, solicita ao Departamento Territorial da Conselleria de Medio Ambiente Territorio e Infraestruturas de Pontevedra que se lle conceda a Segregación das fincas particulares de Agra e O Sexo (54,71 ha) do concello de Agolada que están integradas no Tecor denominado “Pena Cuntín- PO-10.129”. Polo presente Edicto, faise público que o expediente esta a disposición de todos aqueles que puideran ter interese nel no Departamento Territorial da Conselleria de Medio Ambiente Territorio e Infraestruturas, SERVIZO DE CONSERVACIÓN DA NATUREZA, na rúa Fernández Ladreda 43-2º andar en Pontevedra, durante o prazo de UN MES, contados a partir da data da publicación deste edicto, podendo formula-las alegacións que estimen oportunas. O que se fai público en virtude do disposto no artigo 15.2. da Lei 13/2013 de Caza de Galicia. Pontevedra, a 3 de setembro de 2015.—O Xefe Territorial, José Luis Díez Yáñez.
LICITACIÓN SERVIZO DE MANTEMENTO ASCENSORES
ADMINISTRACIÓN LOCAL — Municipal — Rosal, O (Contratos administrativos, 22/12/2015)

a) Organismo: Concello do Rosal. b) Dependencia: Secretaría Xeral. a) Descrición: Servizo de mantemento e reparación dos aparatos elevadores instalados na Casa do Concello do Rosal e instalacións municipais. b) Lugar de execución: Casa do Concello e instalación municipais con ascensores. c) Prazo de execución: Dous anos prorrogables por outros dous. a) Procedemento: aberto. b) Forma: adxudicación á proposición máis vantaxosa, e varios criterios de adxudicación (Mellor oferta económica, mellor tempo de resposta ante eventuais avarías no funcionamento e mellor tempo de resposta ante eventuais avarías con rescate de persoas). c) Tramitación: ordinaria.4.248 euros anuais (sen IVE). Provisional: non se esixe. Definitiva: 5 % do importe de adxudicación. Secretaría do Concello do Rosal. Praza do Calvario, número 1, 36.770 O Rosal. Teléfono: 986625000. También en www.concellodorosal.es/portal/perfil-do-contratante a) Prazo de presentación: QUINCE días naturais seguintes á publicación de este anuncio no Boletín Oficial da Provincia. b) Documentación a presentar: A indicada no prego de cláusulas administrativas particulares. c) Lugar de presentación: Rexistro Xeral do concello do Rosal. De luns a venres de 9 a 14 horas. O terceiro día hábil, non sábado, seguinte á finalización do prazo de presentación de proposicións, ás 12,00 horas, en acto público, na salas de xuntas da Casa do Concello Por conta do adxudicatario, cun máximo de 50 euros. O Rosal, 4 de decembro de 2015.—O Alcalde.
CONSTITUCIÓN DUN DEREITO REAL DE SUPERFICIE A FAVOR DE DOWN VIGO: ASOCIACIÓN PARA O SINDORME DE DOWN.
ADMINISTRACIÓN LOCAL — Municipal — Consorcio Cascovello de Vigo (Outros documentos, notificacións e informacións públicas, 18/12/2015)

O Consello de administración do Consorcio Casco Vello de Vigo na sesión ordinaria celebrada o día 12 de novembro de 2015 reunido coa maioría esixida legalmente, acordou aprobar a favor da DOWN VIGO: ASOCIACIÓN PARA O SINDROME DE DOWN a cesión gratuíta do dereito de superficie do ben patrimonial, propiedade do Consorcio Casco Vello de Vigo, na rúa Real número 27 de Vigo, con referencia catastral 2565702NG2726N0010ZF, inscrita no rexistro da propiedade número cinco dos de Vigo, tomo 1113, fincas, 70788,70789, 70790, 70791, 70792, 70793, 70794, 70795. Ten unha superficie, segundo catastro de 334,00m2. Lindes: Norte ou fronte, rúa Real; Sur ou as súas costas, medianeira do número 8 da rúa Chao; Leste ou esquerda, edificio núm.25 da rúa Real, propiedade do Consorcio Casco Vello de Vigo, e, Oeste ou dereita entrando edificio situado en Real, 31, propiedade dos Rexistros da Propiedade de Vigo. O acordo de cesión expoñerase no taboleiro de anuncios do Consorcio Casco Vello de Vigo, por un período de 15 días, contados a partir da publicación deste anuncio no BOP, ao obxecto de que os interesados poidan presentar as reclamacións que estimen ou consideren oportunas, que no seu caso serán resoltas polo órgano competente. A tales efectos o expediente atópase a disposición, para o seu exame e consulta nas oficinas do Consorcio Casco Vello de Vigo, Praza de princesa, 7, 1º dereita, Vigo. En Vigo, a 9 de decembro de 2015.—O xerente do Consorcio, Alfonso Manuel Ramos Covelo.
DECLARACIÓN DE BAIXA DE OFICIO NO PADRÓN MUNICIPAL DE HABITANTES INICIADO A NOME DE LUIS LORENZO MÍGUEZ E ALBERTO VALIÑAS FIESTRAS
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 02/09/2015)

Vistos os expedientes relativos ás declaracións de baixa de oficio no Padrón Municipal de Habitantes iniciados a nome das persoas seguintes: D. Luís Lorenzo Míguez e D. Alberto Valiñas Fiestras, con domicilio respectivamente na Avda. de Vigo nº 44, 4º I e Rúa José Novo Núñez nº 22, 2ºA, deste termo municipal, por posible inscrición indebida con incumprimento dos requisitos establecidos no artigo 54 do Real Decreto 1690/1986, de 11 de xullo, polo que se aproba o Regulamento de Poboación e Demarcación Territorial das Entidades Locais, unha vez intentada a notificación persoal sen resultado algún no último enderezo coñecido dos interesados, sobre a base do disposto no artigo 59.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 xaneiro, pónselle de manifesto o expediente completo ao administrado en trámite de audiencia durante o prazo de quince (15) días hábiles, a contar dende o seguinte ao da publicación do presente anuncio no Boletín Oficial da provincia de Pontevedra, a efectos de que poida alegar e presentar os documentos e xustificantes que estime oportunos. Todo o anterior de conformidade co disposto no artigo 72 do mencionado Real Decreto 1690/1986, de 11 de xullo. Pontecesures, a 24 de agosto de 2015.—A Alcaldesa, Cecilia Tarela Barreiro.
DELEGACIÓN DA PRESIDENCIA
OUTRAS ENTIDADES —  — Organismo Autónomo Pazo de Congresos e Exposiciónsde Pontevedra (Outros documentos, notificacións e informacións públicas, 26/06/2015)

O Presidente do organismo autónomo local Pazo de Congresos e Exposicións de Pontevedra, o dia 13 de xuño de 2015, ditou a seguinte: Vistas as atribucións conferidas á Presidencia do organismo autónomo local “Pazo de Congresos e Exposicións de Pontevedra” polo artigo 12 dos seus Estatutos e tendo en conta que o artigo 13. b) asigna ao Vicepresidente as atribucións que lle delegue o Presidente do mesmo e considerando que por Resolución da Alcaldía de data 13 de xuño de 2015 delegouse na concelleira dona María dos Anxos Riveiro Portela a competencia na área de Cultura, cuxo ámbito funcional abrangue a Vicepresidencia do organismo autónomo local “Pazo de Congresos e Exposicións de Pontevedra”, esta Presidencia en exercicio das súas atribucións como Presidente nato do devandito organismo autónomo Primeiro.— Delegar na Vicepresidenta do organismo autónomo local Pazo de Congresos e Exposicións de Pontevedra, dona Ingeborg Delgado Corredor Asavei, todas as atribucións que lle corresponden á Presidencia do organismo autónomo local de conformidade cos estatutos deste ente, que se determinan no artigo 12, con excepción das seguintes: a) A representación permanente do organismo autónomo local b) Convocar, presidir, suspender e levantar as sesións e dirixir as deliberacións do Consello de Goberno c) Dirimir os empates co seu voto de calidade dos acordos do Consello de Goberno d) As competencias que de conformidade coa normativa vixente sexan indelegables. Segundo.— O Presidente, en calquera momento, poderá asumir as atribucións delegadas por esta Resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común Terceiro.— A Vicepresidenta non poderá delegar nun terceiro as atribucións que lle conferiu a Presidencia. Cuarto.— A Vicepresidenta deberá informar previamente ao Presidente da adopción de decisións de transcendencia. Quinto.— Os actos ditados pola Vicepresidenta, no exercicio das atribucións delegadas, enténdense ditados pola Presidencia, atribuíndose expresamente a Vicepresidenta a resolución dos recursos de reposición interpostos contra os actos por ela ditados. Sexto.— Notifíquese a presente resolución, persoalmente, á Vicepresidenta, déase conta da mesma ao Consello de Goberno do organismo autónomo local “Pazo de Congresos e Exposicións de Pontevedra” e publíquese no Boletín Oficial da Provincia, sen prexuízo da súa inmediata efectividade. Pontevedra, 13 de xuño de 2015.—O Presidente, Miguel Anxo Fernández Lores.
DH W3645809 SOLICITUDE DE LEGALIZACIÓN DUNHA EXPLOTACIÓN DE GANDO, NO LUGAR DE SANTA EULALIA-O CORPIÑO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 02/02/2015)

Daniel Souto Rey, con DNI XXXXXXXXX e enderezo Rúa Progreso, 65, no concello de Silleda, solicita de Augas de Galicia a legalización de obras no lugar de O Corpiño, parroquia de Losón (Santa Baia), concello de Lalín (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.45809. As obras solicitadas consisten na legalización das instalacións dunha explotación de gando porcino existente na zona de policía do río Carrio, no lugar de Santa Eulalia–O Corpiño, no concello de Lalín, na parcela n° 14, polígono 201, catastro de rústica de Lalín, con varias edificacións coas seguintes características: O que se fai público para xeral coñecemento, por un prazo de vinte (20) días a partir do seguinte a data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 6 de outubro de 2014.—O xefe do servizo territorial, Ángel Gómez Rey.
CORRECCIÓN DE ERROS NAS BASES DA CONVOCATORIA DE 10 BOLSAS DE MESTRE COMPOSTEIRO PARA O PROGRAMA DE COMPOSTAXE COMUNITARIO DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Bolsas de emprego, 23/10/2015)

Advertido un erro no punto 1º que fai referencia ó obxecto das bases da convocatoria de 10 bolsas de mestre composteiro para o programa de compostaxe comunitario da provincia de Pontevedra, publicadas no Boletín Oficial da Provincia de data 14 de outubro de 2015, o abeiro do establecido no artigo 105.2 da Lei 30/92, de 26 de novembro, procédese a súa rectificación, no senso que: Onde di: “destinadas a persoas desempregadas coa finalidade de completar a súa formación…”. Debe dicir: “destinadas a persoas demandantes de emprego ou mellora de emprego coa finalidade de completar a súa formación…”. Pontevedra, a 19 de outubro do 2015.—O Deputado Delegado.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 14/07/2015)

En cumprimento do disposto no artigo 46.1., parágrafo segundo do ROF aprobado polo Real Decreto 2568/1986, do 28 de novembro, publícase o contido da Resolución desta Alcaldía do 15 de xuño de 2015 pola que se nomean tenentes de alcalde e membros da Xunta de Goberno Local desta Corporación: Primeiro.— Nomear Tenentes de Alcalde do Concello de Vilanova de Arousa aos seguintes concelleiros e polo orden que se expresa: 1º Teniente de Alcalde: DON JAVIER TOURÍS ROMERO 2º Teniente de Alcalde: DONA NURIA MORGADE POUSO 3º Teniente de Alcalde: DON JOSÉ LUIS NOVO GALBÁN 4º Teniente de Alcalde: DONA MERCEDES SANTOS PAZ 5º Teniente de Alcalde: DON ADRIÁN BAÑOS ABAL Segundo.— Nos termos previstos na lexislación vixente os tenentes de alcalde terán a condición de membros da Xunta de Goberno Local. Terceiro.— Da presente resolución deberase dar conta ao Pleno da Corporación na primeira xuntanza que celebre, debendo notificarse individualmente aos interesados e publicarse no BOP. Cuarto.— A presente Resolución despregará a súa plena efectividade ao día seguinte da súa adopción. Vilanova de Arousa a 1 de xullo de 2015.—O Alcalde, Gonzalo Durán Hermida.
APROBACION INICIAL ORDENANZA REGULADORA DE PROCEDEMENTOS DE COMUNICACION PREVIA E DECLARACION RESPONSABLE
ADMINISTRACIÓN LOCAL — Municipal — Ponteareas (Ordenanzas e Regulamentos, 10/04/2015)

A Corporación Municipal en sesión celebrada o 17 de marzo de 2015, acordou: 1º. -Aprobar inicialmente a “Ordenanza reguladora de procedementos de comunicación previa e declaración responsable, actuacións comunicadas e procedementos de comprobación e control posterior”, tal e como figura redactada.2º. -Someter o expediente a información pública, mediante anuncio no BOP e taboleiro municipal, polo plazo de trinta días para os efectos de reclamacións ou suxerencias, caso de non producirse estas entenderase definitivamente aprobada.3º. -De conformidade co establecido no artigo 70.2 da Lei 7/1985, de 2 de abril, reguladora das Bases do Réxime Local, a citada ordenanza entrará en vigor unha vez se publique integramente o seu texto no Boletin Oficial da Provincia e transcurra o prazo establecido no artigo 65.2 da citada norma. Ponteareas, 25 de marzo de 2015.—O Alcalde, Salvador González Solla.
EXTRACTO DOS ACORDOS ADOPTADOS NO PLENO EXTRAORDINARIO O DÍA 23.11.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 02/12/2015)

Expediente Sesión plenaria de 23.11.2015 Ref.13/2015 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 23.11.2015. ASUNTO RESULTADO SORTEO PARA DESIGNACIÓN DOS MEMBROS DAS MESAS ELECTORAIS PARA AS PRÓXIMAS ELECCIÓNS XERAIS DO DÍA 20.12.2015. Aprobado Poderá obterse maior información, de así desexarse, con consulta da acta, logo da súa petición. Pontevedra, 23.11.2015.—O Secretario Xeral do Pleno, José Luis Mato Rodríguez.
EXTRACTO ACORDOS ADOPTADOS EN SESIÓN PLENARIA DE 22 DE DECEMBRO DE 2014
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/01/2015)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 22.12.2014. Poderá obterse maior información, de así desexarse, con consulta da acta, logo da súa petición. Pontevedra, 23.12.2014.—O secretario xeral do pleno, José Luís Mato Rodríguez.
EXTRACTO ACORDOS XUNTA DE GOBERNO DE 22.06.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/07/2015)

Asuntos urxentes.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: Pontevedra, a 22 de xuño de 2015.—O Alcalde, Miguel A. Fernández Lores.
MODIFICACIÓN PUNTUAL DO CADRO DE PERSOAL E RELACIÓN DE POSTOS DE TRABALLO
ADMINISTRACIÓN LOCAL — Municipal — Redondela (Presupostos e cadros de persoal, 09/12/2015)

Considerando que o pleno do Concello na sesión do 24/09/2015 aprobou inicialmente a modificación do Cadro de Persoal ao servizo do Concello de Redondela e a Relación de Postos de Traballo, reservando para persoal funcionario a praza de delineante, sen modificar o resto de características relativas a dita praza. Visto o certificado da secretaria do Concello de data 17/11/2015 de cumprimento do trámite de información pública do expediente, mediante anuncios no taboleiro municipal (do 09/10/2015 ata o 16/11/2015) e no BOP núm.201 de data 19/10/2015 e segundo o que, transcorrido o prazo de 20 días hábiles, non figura no rexistro xeral de entrada do Concelle reclamación algunha en relación ao referido asunto. O alcalde en data 25/11/2015 resolveu elevar a definitivas as modificacións acordadas, reservándose para persoal funcionario a praza e o posto de de DELINEANTE existente no cadro de persoal e na relación de postos de traballo (RPT) ao servizo do Concello. Redondela, a 26 de novembro de 2015.—O Alcalde, Javier Bas Corugeira.
DH. W36.19061 JOSÉ RAMÓN LOUREIRO CHEDAS, SOLICITUDE DE AUTORIZACIÓN DE OBRAS NO LUGAR DE AGRO DOS CAMPOS (A ESTRADA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 19/05/2015)

José Ramón Loureiro Chedas, con DNI XXXXXXXXX e enderezo na rúa Serafín Pazo, 106, 36680 A Estrada (Pontevedra), solicita de Augas de Galicia, a autorización de obras no lugar de Agro dos Campos, parroquia de Ouzande (San Lourenzo), Concello da Estrada, (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.19061 As obras solicitadas consisten na construción dun peche perimetral na parcela nº 245, pol.509, dos planos catastrais de rústica da Estrada, con postes de formigón de 2,5 m de altura e 0,1 x 0,1 m de sección, soterrados 0,60 m no terreo e separados 2,5 m aproximadamente. A lonxitude total do peche será de 187 m e o punto máis próximo ao regato Pinguela situarase a 5 m. l. do seu bordo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de abril de 2015.—O Xefe do Servizo Territorial, Ángel Gómez Rey.
PRAZO ALEGACIÓNS EXPEDIENTE BAIXA OFICIO NO PADRÓN DE HABITANTES
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 16/12/2015)

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, faise público, mediante a publicación do presente anuncio no Taboleiro de Edictos da Casa do Concello e no BOP, a notificación nos expedientes que se indican, xa que intentada no último domicilio coñecido das persoas destinatarias non foi posible practicala. As persoas interesadas poderán comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia dela. Cuntis, 06 de novembro de 2015.—O Alcalde, Manuel Campos Velay.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 02/01/2015)

Conforme ó procedemento do art.72 do Regulamento de Poboación e Demarcación Territorial das Entidades Locais, no Departamento de Estatística deste Concello estáse a instruir expediente de BAIXA DE OFICIO no Padrón Municipal de Habitantes de D. DAOUD DEL ARCA AGUIÑIGA, xa que NON está a residir neste Concello de Bueu. Tendo resultado fallido o intento de notificación persoal ós interesados, procede, consonte ó previsto nos arts.59.5 e 61 da Lei 30/1992, de 26 de Novembro, do Réxime Xurídico das Administracións Públicas e do Procedemento Administrativo Común, a publicación do presente anuncio co gallo de que no prazo de DEZ DÍAS hábiles, contados dende o seguinte o da súa publicación, poidan comparece-los interesados no Departamento de Estatística, para coñecemento e constancia do contido íntegro do expediente e, no seu caso, formula-las alegacións e xustificacións que estime oportunas ou interpo-los recursos procedentes. Bueu, 12 de Decembro de 2014.—O Alcalde, Félix Juncal Novas
FUNCIONAMENTO PLENO E OUTROS
ADMINISTRACIÓN LOCAL — Municipal — Campo Lameiro (Outros documentos, notificacións e informacións públicas, 27/07/2015)

Tras a constitución da nova Corporación municipal o día 13 DE XUÑO DE 2015, con motivo das últimas eleccións municipais celebradas o día 24 de maio de 2015, faise público os seguintes acordos plenarios organizativos acordados en sesión do Pleno de data 26 de xuño de 2015: PRIMEIRO. Nomear os/as representantes do Concello de Campo Lameiro nos distintos órganos colexiados, fixando a proposta nos/as seguintes concelleiros/as: A) PLENO Conforme ó establecido nos artigos 210.2. a) da Lei de Administración Local de Galicia, se fixa a periodicidade das sesions ordinarias do Pleno do Concello para o último xoves dos meses de febreiro, abril, xuño, agosto, outubro e decembro ás 14:00 horas. NO caso de coincidir en festivo poderase adiantar ou retrasar até tres días. B) XUNTA DE GOBERNO LOCAL Establecer as sesións ordinarias da Xunta de Goberno Local, que terán lugar o primeiro mércores de cada mes ás 13:00 horas en primeira convocatoria, no salón de sesións do Concello -se coincidise en festivo, poderá adiantarse ou retrasar a data sen que exceda de tres días. Conforme ó establecido no artigo 22 da Lei 7/1985 reguladora das Bases de Réximen Local, na Disposición adicional segunda da Lei 30/2007 de 30 de outubro de contratos do sector público, e artigo 50 do Regulamento de organización, funcionamento e réximen xurídico das entidades locais, aprobado por Decreto 2568/1986 de 28 de novembro, se delega a seguinte relación de competencias: Por unanimidade se acoprda a creacion das seguintes Comisións Informativas: A) Comisión de Contas, Patrimonio e Contratación Tres membros, dous/duas concelleiros/as do Grupo do Partido Popular: E por un/unha concelleiro/a do Grupo do Partido Socialista de Galicia: B) Comision de Asuntos do Concello Tres membros, dous/duas concelleiros/as do Grupo do Partido Popular: E por un/unha concelleiro/a do Grupo do Partido Socialista de Galicia: C) Presidencia de Comisións O Sr. Alcalde presidente asume á presidencia das Comisións Informativas. Para os supostos de suplencia, substitucións do Sr. Alcalde, actuarán como presidentes das Comisións Informativas os seguintes concelleiros: A) ASIGNACIÓNS POR ASISTENCIAS A ORGANOS DE GOBERNO: B) DIETAS E QUILOMETRAXE Campo Lameiro, a 26 de xuño de 2015.—O Alcalde, Julio G. Sayáns Bugallo.
EXTRACTO DOS ACORDOS ADOPTADOS NA SESIÓN EXTRAORDINARIA DO PLENO DE 10.06.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/06/2015)

Expediente Sesión plenaria de 10.06.2015 Ref.7/2015 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 10.06.2015. ASUNTO RESULTADO Asunto único.—Aprobación do borrador da acta da sesión ordinaria de 27.04.2015. Aprobado Poderá obterse maior información, de así desexarse, con consulta da acta, logo da súa petición. Pontevedra, 18.06.2015.—O secretario xeral do Pleno, José Luis Mato Rodríguez.
EXECUCIÓN DE TÍTULOS XUDICIAIS 121/2015 NOTIFICANDO A ELISA Mª HERVÁS PRETEL.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 02/12/2015)

FAgo saber: Que no procedemento EXECUCIÓN DE TÍTULOS XUDICIAIS 121/15, seguidos a instancia de D. JAIME PASCUAL GAD BURCEA fronte a DªCynthia Raquel Britit Pallasa, ditouse a seguinte resolución, da que se achega un extracto: “Decreto: SECRETARIO XUDICIAL: D. ANTONIO C. HARRY MORALES DE LOS RIOS ABELAN.—Vigo, veinticinco de noviembre de dos mil quince. Primeiro: D. JAIME PASCUAL GAD BURCEA presentou demanda de execución en reclamación de minuta de honorarios devengados en Procedemento de Despido 783/11 e ETJ.257/11 fronte a Dª Sabrina Soledad Cantoni Uzquiano. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a Dª Sabrina Soledad Cantoni Uzquiano, en paradoiro ignorado, expido este edicto para a súa inserción no Boletín Oficial da provincia de Pontevedra. VIGO, veinticinco de noviembre de dos mil quince.—O Secretario Xudicial.
EXECUCIÓN DE TÍTULOS XUDICIAIS 155/2015 NOTIFICANDO A ROUCO E HIJOS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/11/2015)

Fago saber: Que no procedemento ETX 155/15 deste xulgado, seguido a instancia de Ozlem Raimundo Jose Iturgoyen Serrudo contra ROUCO E HIJOS, S. L., sobre execución de sentenza, ditouse a seguinte resolución: Decreto 482/15 de insolvencia de data 22/10/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada ROUCO E HIJOS, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e dous de outubro do dous mil quince.—O Secretario Xudicial.
DELEGACIÓN DE ATRIBUCIÓNS DO PLENO NA ALCALDÍA E NA XUNTA DE GOBERNO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 16/07/2015)

Dando cumprimento ao artigo artigo 51.2 do Real Decreto 2568/1986, de 28 de novembro, polo que se aproba o Regulamento de Organización Funcionamento e Réxime Xurídico das Entidades Locais, faise pública a relación de atribucións que o Pleno da Corporación, en sesión extraordinaria de data 30 de xuño de 2015, delegou na Alcaldía e na Xunta de Goberno Local: 1º/ Delegar na Xunta de Goberno Local, nos termos dos artigos 22.4 da Lei 7/85, do 2 de abril, Reguladora das Bases de Réxime Local en concordancia co artigo 51 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: O exercicio de accións xudiciais e administrativas e a defensa da corporación en materias de competencia plenaria. A declaración de lesividade dos actos do Concello. As competencias que como órgano de contratación lle corresponden ao Pleno da Corporación, ao abeiro do punto 2 da Disposición adicional segunda Lei 30/2007, do 30 de outubro, de Contratos do Sector Público agás o acordo de iniciación destes expedientes de contratación, previsto no artigo 93.1 da Lei 30/2007, do 30 de outubro, de Contratos do Sector Público. d) As delegadas mediante as Bases de Execución do Presuposto anual e nas Ordenanzas e Regulamentos municipais.2º/ Delegar na Alcadía, nos termos dos artigos 22.4 da Lei 7/85, do 2 de abril, Reguladora das Bases de Réxime Local en concordancia co artigo 51 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: a) O acordo de iniciación dos expedientes de contratación, previsto no artigo 93.1 da Lei 30/2007, do 30 de outubro, de Contratos do Sector Público. b) A aprobación dos proxectos de obras e servizos cando a competencia orixinaria para a súa contratación ou concesión lle corresponda ao Pleno da Corporación, e cando ainda non estén previstos no presuposto municipal. c) As delegadas mediante as Bases de Execución do Presuposto anual e nas Ordenanzas e Regulamentos municipais. Meaño, 7 de xullo de 2015.—A alcaldesa, Mª Lourdes Ucha Varela.
LICITACIÓN PARA ADXUDICACIÓN DA OBRA “REFORMA DE EDIFICIO PARA XIMNASIO E DE SERVICIOS ESCOLARES"
ADMINISTRACIÓN LOCAL — Municipal — Ribadumia (Contratos administrativos, 22/05/2015)

a) Organismo: Concello de Ribadumia b) Dependencia que tramita o expediente: Secretaría-intervención. c) Código: O PA 1/2015 a) Tipo: Obra. b) Descrición: Edificio para Ximnasio e de Servicios Escolares c) Lugar de execución: R/ Condesa- Barrantes (Ribadumia) d) Tipo de licitación: Tipo de licitación: 251.801,62 euros (sen IVE) IVE: 52.878,34 euros Importe total: 304.679,96 euros e) Financiación: Deputación Provincial de Pontevedra, con cargo ó Plan de Obras e Servicios e o Concello de Ribadumia. a) Tramitación: Urxente. b) Procedemento: aberto, varios criterios de adxudicación. Definitiva do 5% do prezo de adxudicación excluído o IVE. Non se prec isa. a. Dependencia: Secretaría do Concello de Ribadumia b) Enderezo: Avda de Ribadumia nº 3 1. Localidade e código postal: Ribadumia (Pontevedra) 36636 2. Teléfono: +34 986718491 / 986718499 3. Telefax: +34 986 716317 4. Enderezo de Internet do perfil do contratante: http://www.ribadumia.orga) O prazo para a presentación de ofertas será de trece días hábiles, a contar desde o seguinte ao publicación do anuncio da convocatoria no BOP b) Documentación a presentar: A que figura na claúsula 7 do prego de cláusulas económico administrativas particulares. c) Lugar de presentación: Concello de Ribadumia. Rexistro Xeral: Avda. de Ribadumia nº 3 (luns a sábado). a) Lugar: Concello de Ribadumia, no enderezo indicado. b) Data e hora: O terceiro día hábil despois da finalización do prazo de presentación de proposicións, ás 12:00 h. Será publicada no perfil do contratante do Concello de Ribadumia. O prazo máximo de execución e de tres meses, a contar desde o día seguinte á firma da acta de comprobación do replanteo. Establécense na cláusula 8 do prego de cláusulas económico-administrativas e de prescripcións técnicas. Serán a conta do adxudicatario. Ribadumia, 8 de Maio de 2015.—A Alcaldesa, Mª Salomé Peña Muñiz.
LICITACIÓN DE CONTRATO MIXTO CONSISTENTE NO MANTEMENTO DOS ELEMENTOS DE IMPRESIÓN DO CONCELLO E O SUBMINISTRO DE NOVOS EQUIPOS
ADMINISTRACIÓN LOCAL — Municipal — Vilagarcía de Arousa (Contratos administrativos, 18/12/2015)

Organismo: Concello de Vilagarcia de Arousa Dependencia que tramita o expediente: Negociado de Contratación e Patrimonio. Descrición: Contrato mixto consistente no mantemento dos elementos de impresión do concello de Vilagarcía de Arousa e o subministro de novos equipos Lugar de execución: Vilagarcía de Arousa Prazo de execución: 4 anos improrrogables Código CPV: 30120000-6 (Fotocopiadoras, máquinas offsete e impresoras), 50313100-3 (Servicios de reparación de fotocopiadoras), 50313200-4 (Servicios de mantenimiento de fotocopiadoras), 50313000-2 (Mantenimiento y reparación de máquinas de reprografía) Tramitación: ordinaria Procedemento: aberto No se esixe Concello de Vilagarcia de Arousa, Praza Ravella, 1.36600 Vilagarcía de Arousa. Teléfono: 986.099.200. Fax.: 986.503.427. Páxina web: http://www.vilagarcia.es.Poderán obter documentos e información ata a data na que finalice o prazo de presentación de ofertas. Solvencia económica e financiera e solvencia técnica e profesional: Anexo II do prego de cláusulas administrativa particulares CLASIFICACIÓN: No se esixe 15 días naturales a contar dende a publicación do último anuncio de licitación no BOP ou DOGA. Lugar: Plataforma de Licitación Electrónica da Administración Local de Galicia (LEAL) www.leal. gal. Documentación: A esixida na cláusula 12 PCAP. Admisibilidade de variantes ou melloras: Sí. As indicadas no anexo VIII do PCAP Entidade, lugar e dirección: Concello de Vilagarcia de Arousa, (Praza Ravella, 1), o día fixado no Anexo I Prego de Cláusulas Administrativas Particulares, circunstancia que será comunicada ós licitadores e publicado no perfil do contratante. Os gastos dos anuncios que xere a licitación del contrato será a cargo do adxudicatario ata o límite de 2.000€, así como os demais indicados na cláusula 22 do prego de cláusulas administrativas particulares. Vilagarcía de Arousa, 25 de novembro de 2015.—O Alcalde, Alberto Varela Paz.
ANUNCIO DO 7 DE DECEMBRO DE 2015 POLO QUE SE SOLICITA O NOMEAMENTO DE VARIOS VOGAIS DO COMITÉ PROVINCIAL DE CAZA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 21/12/2015)

O artigo 55.1 do Decreto 284/2001, do 11 de outubro, polo que se aproba o Regulamento de caza de Galicia (DOG núm.214 do 06.11.2001) establece que en cada provincia da Comunidade Autónoma de Galicia existirá un Comité Provincial de Caza con carácter de órgano colexiado e competencia circunscrita á provincia correspondente. O artigo 56.2 do citado Decreto establece que dito comité estará integrado, entre outros, polos seguintes vocais: “d) Un representante de sociedades ou asociacións de cazadores, con representatividade no ámbito no que estean inscritos, designado por acordo entre elas. e) Un representante de entidades naturalistas e ecoloxistas, inscritas no rexistro correspondente e designado por acordo entre elas. f) Un representante das asociacións de propietarios de terreos cinexéticos, designado por acordo entre elas”. O artigo 56.4. do antedito decreto indica que “os vocais das letras d), e), e f) do punto primeiro do presente artigo deberán presentar xustificación acreditativa da súa designación, debendo confirmarse esta, de non se ter producido novas designacións, cada dous anos”. Con motivo da celebración do vindeiro Comité Provincial de Caza na provincia de Pontevedra, antes do 16 de xaneiro de 2016 e por acordo entre as distintas sociedades, asociacións ou entidades, deberán remitir ao Servizo de Conservación da Natureza de Pontevedra o nomeamento dos seguintes vogais e por un prazo de dous anos: Pontevedra, 14 de decembro de 2015.—O xefe Territorial P. S. (Resolución do 19.11.2015), Adriana Elisabeth Agirretxe Garmon.
LICENZA APERTURA PARA SALÓN DE BANQUETES SOLICITADA POR INVERSIONES INTERMUNDIAL, S. L. REPRESENTADA POR DNA. ROSA MARÍA FIGUEIRAL BLANCO A SITUAR NO ENDEREZO PRAZA DE PONTEAREAS, 15-VILAVELLA-REDONDELA (PONTEVEDRA).
ADMINISTRACIÓN LOCAL — Municipal — Redondela (Outros documentos, notificacións e informacións públicas, 16/02/2015)

Téndose solicitado pola empresa INVERSIONES INTERMUNDIAL, S. L. representada por Dna. Rosa María Figueiral Soto, licenza de apertura para a actividade de SALÓN DE BANQUETES a emprazar na Praza de Ponteareas, 15-Vilavella-Redondela (Pontevedra) cumprindo co disposto polo apartado a), do número 2, do art.30 do Regulamento de Actividades Molestas, Insalubres, Nocivas e Perigosas do 30 de Novembro de 1961 (RAMINP) sométese o expediente a información pública por prazo de 10 días hábiles para que durante este tempo poida examinarse o expediente no negociado de aperturas (servizo de urbanismo) deste Concello, en horario de 9:00 a 14:00 horas, por aquelas persoas que dalgún xeito se sintan afectadas pola actividade que se pretende establecer, a fin de que poidan formular por escrito as alegacións ou observacións que estimen oportunas. Redondela, 20 de xaneiro de 2015.—O Alcalde, Javier Bas Corugeira.
EXPOSICIÓN PÚBLICA DAS TAXAS POR ABASTECEMENTO E SUMIDOIRO 3ºTRIMESTRE DE 2015.
ADMINISTRACIÓN LOCAL — Municipal — Lalín (Outros documentos, notificacións e informacións públicas, 15/12/2015)

Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento. Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2015, e aprobado pola Xunta de Goberno Local o día 16 de novembro de 2015, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Lalín, 1 de decembro de 2.015.—O Alcalde, Rafael Cuiña Aparicio.
NOTIFICACIÓN DE DECLARACIÓN DE VEHÍCULOS COMO RESIDUOS SÓLIDOS URBANOS A MARIO VELASCO BELTRÁN E OUTRO
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 05/05/2015)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos solidos úrbanos, O que se lles notifica mediante a presente publicación, ó abeiro do disposto no artigo 59 da Lei 30/92, de 26 de novembro, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase oseu alleamento continuandose co expediente para o cobro dos gastos xerados. Nigrán, 10 de Abril de 2015.—O Alcalde, Alberto Valverde Pérez.
EXECUCIÓN DE TÍTULOS XUDICIAIS 17/2015 NOTIFICANDO A "TRANSPORTES Y MUDANZAS GUAJE SL"
ADMINISTRACIÓN DE XUSTIZA — Xulgados do Social — De Vigo (Edictos xudiciais, 16/12/2015)

Fago saber: Que no procedemento ETX 17/15 deste xulgado, seguido a instancia de Maria Clavelina Ortiz de Barron Friese contra TRANSPORTES Y MUDANZAS GUAJE S. L. sobre execución de título xudicial, ditouse a seguinte resolución: Auto despachando execución e Decreto de medidas, ambos de data 02/12/2015 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada TRANSPORTES Y MUDANZAS GUAJE S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, a dous de decembro do dous mil quince.—O Secretario Xudicial.
DECLARACIÓN: DESERTA A LICITACIÓN PARA O ARRENDAMENTO DE PARCELA DE 25.500 M2 DE TITULARIDADE MUNICIPAL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 20/07/2015)

Por Decreto de Alcaldía de 03.07.2015, procedeuse á declarar deserta a licitación relativa ao dereito de arrendamento da parcela de 25.500 m2 de titularidade municipal, coas seguintes especificidades: a) Organismo: Concello do Porriño b) Dependencia tramitadora do expediente: Secretaría-Contratación c) Número de expediente: CV 46/15 a) Descripción do obxecto: Dereito de arrendamento da parcela de 25.500 m2 de titularidade municipal en Monte Carrascal e Laxedo a) Tramitación: Ordinaria. b) Procedemento: Negociado con publicidade. a) Orzamento: 31.763,42 € (máis IVE), mellorables ao alza. a) Declarado deserto, por Decreto de Alcaldía de 03.07.2015, ao non concurrir ningunha entidade a licitación www.contratosdegalicia.es O Porriño, 3 de xullo de 2015.—A alcaldesa, Eva García de la Torre.
INICIO DA FASE DO CONCURSO NO POSTO: TÉCNICO DE XESTIÓN DA BOLSA DE EMPREGO 2014
ADMINISTRACIÓN LOCAL — Provincial — Deputación Provincial (Persoal, oposicións, 14/05/2015)

Finalizada a fase de oposición do proceso selectivo correspondente á constitución dunha bolsa de contratación para o posto de técnico de xestión, de conformidade co previsto na base décimo primeira da convocatoria sobre cualificación da fase de concurso, convócase ós aspirantes que superaron a primeira fase para a presentación da documentación correspondente á fase de concurso. Esta entregarase no Rexistro xeral da Deputación en Pontevedra, na súa sede de Vigo ou en calquera das formas establecidas no art.38.4 da Lei 30/92, de 26 de novembro, de réxime xurídico das administración públicas e do procedemento administrativo común, no prazo de cinco días hábiles contados a partir do seguinte ó da publicación deste anuncio no Boletín Oficial da Provincia de Pontevedra (BOPPO). Para tal efecto só se terán en conta os méritos específicos adecuados ás características do posto ofertado segundo o baremo que se detalla na base décimo primeira da convocatoria, publicada no BOPPO núm.241, de 15 de decembro de 2014, e que se xustifiquen documentalmente dentro do referido prazo. Pontevedra, 11 de marzo de 2015.—A deputada provincial, Melba Gimbernat Sereda.
APROBACIÓN E EXPOSICIÓN PÚBLICA PADRÓN DO IMPOSTO SOBRE BENS INMOBLES DE NATUREZA URBANA
ADMINISTRACIÓN LOCAL — Municipal — Marín (Outros documentos, notificacións e informacións públicas, 28/08/2015)

Por Resolución do Concelleiro delegado de Facenda do día 25.08.2015, foi aprobado o padrón fiscal correspondente ao concepto tributario Imposto sobre bens inmobles de natureza urbana (IBI). Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza urbana (IBI) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 25 de agosto de 2015.—A Alcaldesa-Presidenta, María Ramallo Vázquez.
LICITACIÓN DE ALUGUER DE MAQUINARIA PESADA CON CONDUCTOR
ADMINISTRACIÓN LOCAL — Municipal — Porriño, O (Contratos administrativos, 07/05/2015)

Por Decreto de Alca ldía de data 13.04.2015, foron aprobados os pregos que han de rexer na seguinte licitación: Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 13 de abril de 2015. O Alcalde. Jairo Jesus Kadija Crainic Celmare.
APROBACIÓN INICIAL MODIFICACIÓN ORZAMENTARIA 2/2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 13/10/2015)

Por acordo do Pleno de 03 de setembro de 2015 aprobouse inicialmente o expediente de modificación presupuestaria 2/2015, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 29 de setembro de 2015.—O Alcalde, Carlos Iglesias Cores.
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 14/2015 DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Presupostos e cadros de persoal, 17/11/2015)

Aprobado inicialmente polo Pleno da Corporación en sesión ordinaria de data 13/11/15 expediente de modificación de crédito núm.14/2015 por suplemento de crédito dentro do actual Orzamento do ano 2015 financiado con cargo ao remanente líquido de tesourería, exponse ó público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. Soutomaior, 13 de novembro de 2015.—O Alcalde, Agustin Reguera Ocampo.